Джовани Батиста Перголези
Джовани Батиста Перголези () е италиански композитор, цигулар и органист.

Биография 
Роден е в Йези през 1710 г., където изучава музика до преместването си в Неапол през 1725 г. По-голямата част от живота си работи при благородниците в града.

Перголези написва повече от 10 опери и няколко интермедии, като най-популярни са „Слугинята господарка“, която първоначално е била сценка в антракта на неговата опера серия „Гордият пленник“, а после той я допълва и я прави самостоятелна опера и „Ливиета и Траколо“, с което се причислява към най-значимите италиански композитори в този стил. С написването на „Слугинята господарка“, която рязко се отличава от всички подобни произведения от този род, създадени дотогава, става основоположник на създаването на опера-буфа - опера комедия. Композира и доста сакрални творби, като най-известното му произведение е „Стабат матер“, написано за двама солисти и оркестър. Създава и няколко инструментални произведения.

Умира от туберкулоза на 16 март 1736 г., на 26-годишна възраст.

Избрани творби

Опери 
 La conversione e morte di San Guglielmo, лято 1731, манастир Sant'Agnello Maggiore, Неапол
 La Salustia, януари 1732, Teatro San Bartolomeo, Неапол
 Lo frate 'nnamorato, 27 септември 1732, Teatro dei Fiorentini, Неапол
 Il prigionier superbo, съдържа интермецо La serva padrona, 28 август 1733, Teatro San Bartolomeo, Неапол
 Adriano in Siria, съдържа интермецо Livietta e Tracollo, 25 октомври 1734, Teatro San Bartolomeo, Неапол
 L'Olimpiade, януари 1735, Teatro Tordinona, Рим
 Il Flaminio, есен 1735, Teatro Nuovo, Неапол

Източници

Външни препратки 
  Сайт на Фондация „Перголези Спонтини“

Италиански композитори
Класически композитори
Оперни композитори
Барокови композитори
Италиански органисти
Италиански цигулари
Починали от туберкулоза